dh-unibe/image-text_koenigsfelden-charters-post-1500 huggingface dataset:
Allen den, die disen brief ansehent ✳ odˀ hoͤrent lesen, ✳ kûnd ich, Chuͦnrat von Engelbgˀ, ✳ camrˀ des gotzhuses ze Lutzˀren,
Sant Benedichten ordens, ✳ das Heintze von Sengen ✳ an min hant uf gab ✳ sinē vierteil, ✳ des vares ze Froͤidenoͧwe, ✳ den
er von dˀ camrˀ ûnsˀs gotzuses ze rechtem erbe hatte, ✳ in dem namē, ✳ das ich den lùwe ✳ dien erbˀren hˀren, ✳ hˀr
Ruͦdolf von Lunvar, ✳ kaplan ze Lentzburg uf dˀ burg, ✳ un̄ hˀr Diethelm, sinē bruͦdˀe, ✳ kilchˀren ze Kilchbgˀ bi Wˀde, ✳
wand oͧch si den selben vierteil von im recht un̄ redlich gekoͧft hant, ✳ als Heintz vor mir vˀgichtig was, ✳ un̄ das oͧch
ich den selben vierteil des vorgnanden vares lech un̄ vˀlùwē han ✳ hˀr Ruͦdolf un̄ hˀr Diethelm, dien vortgenandē
gebruͦdˀn, ✳ ze rechtē erbe jerlich mit sechs schilling phēninge zinses ✳ nach ûnsˀs gotzhuses un̄ oͧch dˀ camˀ recht un̄
gewanheit. ✳ wand abˀ hˀr Diethelm nùt ze gegin was, ✳ so han ich im sin erbe gesendet ✳ bi hˀr Ruͦdolf, sinem
bruͦdˀe, dem obgenanden, alles ane gevˀde, ✳ un̄ har ûbˀ, wand dis vor mir geschach, ✳ un̄ mit minˀ hant, ✳ so han oͧch
ich, dˀ vorgenande camrˀ, ✳ min ingesigel an disen brief gehenkz ✳ ze einē waren urkùnde dirre sache. ✳ hie bi
warē gezûge ✳ Marchwart Trutman, ✳ Petˀ vō Hochdorf, ✳ Heinrich von Eschibach, ✳ Wˀnhˀ un̄ Claus von Gundoldingen
un̄ andˀ erbˀ lûte. ✳ dis geschach in dem umbegange ûnsˀs gotzhuses vor minˀ tùr, ✳ an dem tage sant Paulus bekerdt,
do man zalte von gottes gebùrte drûczehen hundˀt un̄ vierzig jar, ✳ dar nach in dem andˀn jare. ✳
brief
✳ K ✳
P ✳ 47 ✳
Königsf. 195
wist um̄b den vierdt₎ teyl des fars
zuͦ Froͣùdnòw ✳
Staatsarchiv
AARGAU
ij b
ùbˀ das var ze Froͣdnowa